เทศบาลตำบลบ้านนา :  เชิญชวนประชาชนประดับธงชาติไทย  เนื่องในโอกาสครบ ๑๐๐ ปี 
ธงชาติไทย ๒๘ กันยายน ๒๕๖๐
เทศบาลตำบลบ้านนา  ร่วมเผยแพร่ประชาสัมพันธ์โครงการและกิจกรรมเนื่องในโอกาสครบ ๑๐๐ ปี ธงชาติไทย 

ตามที่ สำนักงานเสริมสร้างเอกลักษณ์ของชาติ ได้จัดโครงการและกิจกรรมเนื่องในโอกาสครบรอบ ๑๐๐ ปี ธงชาติไทย คณะรัฐมนตรีจึงควรกำหนดให้วันที่ ๒๘ กันยายน ของทุกปี เป็นวันพระราชทานธงชาติไทย    
(Thai National Flag Day)  และเริ่มในวันที่ ๒๘ กันยายน ๒๕๖๐ เป็นวันแรก โดยไม่กำหนดให้เป็นวันหยุดราชการ รวมทั้งกำหนดให้มีการชักและประดับธงชาติในวันดังกล่าวด้วย เพื่อเป็นการสร้างความภูมิใจของคนในชาติ และยังเป็นการน้อมรำลึกถึงการที่พระบาทสมเด็จพระมงกุฎเกล้าเจ้าอยู่หัว  (รัชกาลที่ ๖) ทรงพระราชทานธงไตรรงค์เป็นธงชาติไทย

ทั้งนี้ เทศบาลตำบลบ้านนา จึงร่วมจัดกิจกรรมเผยแพร่ความเป็นมาของธงชาติ กฎหมาย และระเบียบที่เกี่ยวข้อง อาทิ การใช้ การชัก การประดับ การแสดง และการเคารพธงชาติไทย เพื่อเป็นการสร้างการรับรู้ให้ประชาชนได้ทราบถึงความเป็นมาของธงชาติไทยร่วมกัน
 เทศบาลตำบลบ้านนา จึงขอเชิญชวนประชาชนชาวตำบลบ้านนา องค์กรต่างๆ ทั้งภาครัฐ เอกชน ร่วมโครงการและกิจกรรมเนื่องในโอกาสครบรอบ 100 ปี ธงชาติไทย โดยการร่วมกันประดับธงชาติไทยตามอาคารสถานที่ของหน่วยงานและตามบ้านเรือน ในวันที่ 28 กันยายน 2560 โดยพร้อม เพรียงกัน

ธงชาติไทยความหมายของสีในธงชาติ

ธงชาติไทย (Thailand National Flag) หรือธงไตรรงค์ เป็นสัญญลักษณ์อย่างหนึ่งของประเทศไทย โดยถูกประกาศใช้เป็นธงประจำชาติตั้งแต่สมัยพระบาทสมเด็จพระมงกุฏเกล้าเจ้าอยู่หัวหรือล้นเกล้ารัชกาลที่ 6 
ในปี พ.ศ. 2460 แทนธงแบบเดิมที่มีรูปช้างเผือกอยู่ตรงกลาง ซึ่งทำยากและใช้ไม่แพร่หลาย และมักจะมีการชักธงกลับหัวทำให้ไม่สวยงามอันเนื่องมาจากความไม่สมมาตรนั่นเอง จึงทรงออกแบบธงใหม่เป็นรูปแบบที่ใช้ในปัจจุบันและทรงพระราชทานนามธงชาติไทยว่า “ธงไตรรงค์”


                           ธงชาติไทยช่วงปี พ.ศ.2398-2459

 INCLUDEPICTURE "http://www.xn--12cg1cxchd0a2gzc1c5d5a.net/wp-content/uploads/2014/06/thailand-flag-old2.png" \* MERGEFORMATINET 




                             ธงชาติไทยช่วงปี พ.ศ.2459-2460


คำว่า “ธงไตรรงค์” นั้น ได้มาจากการรวมกันของคำ 3 คำ คือคำว่า ธง คำว่าไตร (แปลว่า 3) และคำว่า รงค์ (แปลว่าสี) เมื่อรวมกันจึงแปลได้ว่า “ธงสามสี” นั่นเอง   แต่ในการออกแบบธงชาติไทยหรือธงไตรรงค์ ล้นเกล้ารัชกาลที่ 6 ทรงมีพระราชดำริที่จะให้ธงนี้สามารถชักขึ้นด้านไหนก็ได้ จะกลับหัวกลับหางอย่างไรก็จะเห็นเป็นแบบเดิมทุกประการ จึงทรงพระกรุณาโปรดเกล้าออกแบบมาเป็นธงแบบ 3 สี 5 แถบ ดังที่เราเห็นกันอยู่ในปัจจุบัน



                                 ธงชาติไทยปัจจุบัน

ความหมายของสีในธงชาติไทย
 ธงชาติไทยประกอบไปด้วย 3 สี 5 แถบ ซึ่งมีความหมายดังนี้
    1. สีแดง หมายถึง ชาติ หรือความเป็นชนชาติไทย ความเป็นแผ่นดินไทย
          2. สีขาว หมายถึง ศาสนา หรือลัทธิความเชื่ออันบริสุทธิ์
          3. สีน้ำเงิน หมายถึง พระมหากษัตริย์ ผู้ทรงพระคุณอันประเสริฐต่อประเทศชาติและอาณาประชาราษฎร์ทั้งปวงส่วนสาเหตุที่ออกแบบให้เป็นธง 5 แถบนั้นก็ดังที่ได้กล่าวแล้วข้างต้นว่า เพื่อให้เกิดความสมมาตร ไม่ว่าจะชักธงขึ้นด้วยด้านหน้า ด้านหลัง กลับหัวกลับหางอย่างไร ธงชาติไทยของเราก็จะปรากฏให้เห็นเป็นแบบเดิมทุกประการ ซึ่งนับได้ว่าเป็นทรงมีพระปรีชาชาญในการออกแบบเป็นอย่างมาก และแสดงให้เห็นถึงภูมิปัญญาที่ฉลาดล้ำลึกของบรรพบุรุษไทย

